Et andet eksempel på at acontobeløb bliver taget i brug, kan være ved en medarbejder, der skal have en bonus. Her vil arbejdsgiver måske gerne vise sin økonomiske anerkendelse af medarbejderen hurtigst muligt. Arbejdsgiver kan således måske vælge at give medarbejderen forskud på for eksempel halvdelen af bonussen - aconto. I den næste lønkørsel vil arbejdsgiver så angive hele bonussen på lønsedlen med den korrekte skatteberegning. Her fratrækkes acontoudbetalingen naturligvis, så regnskabet går op.